পড়ে রইল ট্রেনের সব বগি। ইঞ্জিন বেরিয়ে গেল আগে। বড়সড় দুর্ঘটনার হাত থেকে অল্পের জন্য রক্ষা পেল অকাল তখত এক্সপ্রেস। ট্রেনটি কলকাতা স্টেশন ছাড়ার পরই বিপত্তি।
 ওয়েব ডেস্ক : পড়ে রইল ট্রেনের সব বগি। ইঞ্জিন বেরিয়ে গেল আগে। বড়সড় দুর্ঘটনার হাত থেকে অল্পের জন্য রক্ষা পেল অকাল তখত এক্সপ্রেস। ট্রেনটি কলকাতা স্টেশন ছাড়ার পরই বিপত্তি। ইঞ্জিন থেকে বগিগুলি বিচ্ছিন্ন হয়ে যায়। ইঞ্জিন এগিয়ে চলে যায়। হঠাত্‍ যাত্রীরা দেখেন, সব বগি থেমেই রয়েছে। এঘটনায় আতঙ্কিত হয়ে পড়েন সবাই। পূর্ব রেল কর্তৃপক্ষের দাবি, প্রেশার পাইপ খুলে যাওয়ার কারণেই এই সমস্যা হয়। তবে মারাত্মক কোনও বিপদ ঘটেনি। খবর পেয়ে ঘটনাস্থলে পৌঁছন রেলের ইঞ্জিনিয়াররা। পৌনে এক ঘণ্টারও বেশি সময় দাঁড়িয়ে থাকে ট্রেন। সারাই শেষে তা ফের রওনা দেয়। ট্রেনের গতি বেশি থাকলে বড়সড় দুর্ঘটনা ঘটতেই পারত বলে আশঙ্কা বিশেষজ্ঞদের। কী কারণে এভাবে প্রেশার পাইপ খুলে বেরিয়ে গেল, সে প্রশ্নের সদুত্তর মেলেনি। রক্ষণাবেক্ষণের অভাবেই কি এ ঘটনা? খতিয়ে দেখছে রেল কর্তৃপক্ষ।